เรื่องร้องเรียน: ขอร้องเรียนเรื่อง ร้านขายนมสดมีการใช้เครื่องเสียงและเครื่องขยายเสียงในที่สาธารณะ(บนทางเท้า)ทำให้เกิดเสียงดังในยามวิกาลในเขตชุมชนและวัด  ซึ่งในชุมชนนี้ก็ได้รับความเดือดร้อนจากเสียงดนตรีและเพลงที่เกิดจากการเล่นของนักดนตรีที่ทางร้านจัดหามาเล่นให้ลูกค้าในร้านรับฟังทุกคืนวันพุธ, ศุกร์และเสาร์  ตั้งแต่เวลา 20.00  น-22.00 น ในวันพุธและศุกร์ วันเสาร์ตั้งแต่เวลา 20.00-23.00 น. ซึ่งผมเป็นบ้านแรกที่อยู่ฝั่งตรงข้ามร้านดังกล่าวจึงได้รับผลกระทบทางด้านเสียงมากที่สุดเพราะที่บ้านผมนั้นเป็นบ้านลักษณะบ้านไม้ไม่สามารถป้องกันเสียงดังจากภายนอกได้ ที่สำคัญในบ้านผมนั้นมีแม่อายุ 84 ปีและเด็กอีก 2 คนที่ยังเรียนซึ่งในเวลาดังกล่าวควรที่จะเป็นเวลาพักผ่อน  ธรรมดาได้รับเสียงจากรถยนต์ มอร์เตอร์ไซค์ก็พอสมควรแล้ว แต่พอมีร้านนี้เปิดมาเป็นร่วม 2 ปี ทางบ้านก็อดทนอยู่พอสมควรแล้ว วันไหนที่มีเสียงดังมากเราก็แจ้งเจ้าหน้าที่ตำรวจท้องที่แล้วพอเจ้าหน้าที่ฯมาถึงก็หยุดเล่น พอเจ้าหน้าที่ไปก็เล่น พอแจ้งเจ้าของร้านก็บอกจะจัดการให้ สุดท้ายก็เหมือนเดิม สุดท้ายเลยขอร้องมายังที่นี่หวังอย่างว่าจะได้รับการดูแลจากหน่วยงานท่านจริงๆ ***เหตุผลที่สำคัญคือตอนนี้แม่ที่อายุ 84 ปี ตอนนี้ท่านนอนอยู่  ร.พ เพราะพักผ่อนน้อยจึงเกิดภาวะโรคเส้นเลือดหัวใจตีบ ซึ่งท่านไม่เคยเป็น ไม่เคยมีโรคประจำตัว แต่ตอนนี้ต้องนอนรอขยายหลอดเลือดหัวใจ และถ้าท่านออกมาจาก ร.พ แล้วต้องมานอนฟังเสียงเพลงทจากร้านดังกล่าวคงจะไม่ดีแน่ๆ  ร้านนี้มีดนตรีและเครื่องขยายเสียงซึ่งก็ไม่ได้ขออนุญาต และการเล่นดนตรีในที่ชุมชนและตรงข้ามวัดก็ไม่น่าจะถูกต้องตามกฎหมายนะครับ  มันเดือดร้อนกันไปทั่ว อยากให้ลองมาสำรวจดูครับทางเราลำบากจริงๆ
การดำเนินการของเจ้าหน้าที่: ฝ่ายเทศกิจ ได้ดำเนินการจัด จนท.เทศกิจ เข้าตรวจหาข้อเท็จจริง พร้อมได้เชิญเจ้าของร้านมาสอบถามได้รับแจ้งทางร้านมีการแสดงดนตรีจริงตามที่ผู้ร้องแจ้งในวันศุกร์ เสาร์และอาทิตย์ ทั้งนี้จึงได้ห้ามนำนักดนตรีและเครื่องขยายเสียงมาทำการแสดงอีกเนื่องจากเป็นความผิดตาม พรบ.รักษาฯ ทั้งนี้จะกวดขันอย่างต่อเนื่อง
ความเห็นของผู้แจ้ง: คงต้องรอดูพฤติกรรมของทางร้านค้าอีกทีหลังจากเจ้าหน้าที่เข้าเตือน     ขอบคุณมากครับ
พื้นที่: แขวงสำราญราษฎร์ เขตพระนคร กรุงเทพมหานคร